**MÉLTATÁS**

Borgulya Dóra jellemzése

A Gyáli Bartók Béla Általános Iskola 8. a osztályos tanulója.

Büszkén beszélünk róla. Nagy családból jött közénk. Már testvérei is ide jártak és a mai napig büszkén vállalják, hogy bartókosok voltak. Fiú testvérei mellett próbált meg minél nagyobb érvényre jutni, ami nem volt egyszerű. A mai napig is rendszeresen segít az otthoni feladatok ellátásában, amit az iskolában is kamatoztat.

Már alsó tagozatos kora óta osztályának meghatározó egyénisége. Nemcsak jó tanulmányi eredményeivel hívta fel magára a figyelmet, hanem szókimondó stílusával is.

Ez a felső tagozatra mit sem változott. A szókimondása mellett az iskola programjainak egyik, ha nem a legaktívabb résztvevője lett. Nincs olyan feladat számára, amit visszautasítana. Szavalt verset és táncolt is már és nem mellesleg az iskolai sportélet aktív résztvevőjévé vált. Ami viszont nem meglepő az az, hogy nincs olyan hír a suliban, amiről ne tudna.

Megbízható személyisége miatt osztálytársai nyugodt szívvel támaszkodhatnak rá. Szinte mindig vidám, sok örömet tud okozni osztálytársainak, barátainak. Tudatos, határozott céljai vannak az életben. Segítőkészségét osztályfőnöke mellett az osztály is igénybe veszi. Az itt vállat feladatokat, ha nem is mindig mosolyogva, de becsületesen elvégzi és ha kell akkor irányítja is. Többek között ezért is érdemelte ki a diák osztályfőnöki helyettesi pozíciót.

Kiskorától kezdve nagy érdeklődést mutat a művészetek és a sport iránt is. Mindkét irányzatot a mai napig műveli.

Klarinét tudását már az iskola tanuló is hallhatták nemrég a zene világnapján és számos Kodály Zoltán Zeneiskolai koncerten.

A Gyáli Tűzmadarakkal nemcsak Magyarországon, de több külföldi versenyen is rész vett. Sikerei között szerepel, hogy magyar bajnokságot is nyert csapatban. Majd miután elhajította mazsorett botját, és felvette a kosárcipőjét és részese lett Gyál Város első serdülő lány kosárlabda csapatának is. Igazi amazonná nőtte ki magát.

 Kívánjuk, hogy a középiskolában is töretlen lendülettel, akarattal, megbízhatósággal, szorgalommal vegye majd az akadályokat az általa megálmodott pályán.